
Je li tačno da je Lejletu l-Kader svake godine fiksno dvadeset i sedme noći ***[ramazana](https://pitajucene.com/search/ramaza/questions/ "Pretraži pitanja o ramazanu")***?


* 
* 
* 
* 
* 
* 
* 

 
Kada je noć Lejletul-Kader?

Velik broj ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** je smatrao da je Lejletu l-Kader dvadeset i sedma noć ***[ramazana](https://pitajucene.com/search/ramaza/questions/ "Pretraži pitanja o ramazanu")***. To mišljenje je definitivno najprostranjenije među općim muslimanskim masama u cijelom svijetu. Mislim da ljude ne treba ograničavati na ubjeđenje da je Lejletu l-Kader u istoj noći svake godine, zbog manjkavosti koje to mišljenje nosi u sebi. Mnogo je ljudi koji smatraju da ako tu noć provede u ibadetu da je sigurno osvanuo oproštenih grijeha i da u drugim noćima ramazana pa i tokom cijele godine ne treba ibadetiti.


Hadisi Allahovog Poslanika jasno ukazuju da je Lejletu l-Kader u zadnjoj trećini mjeseca ramazana. Kazao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***: ‘Tražite Lejletu l-Kader u zadnjoj trećini mjeseca ramazana’ (Tirmizi od Aiše r.a. šejh Albani ga je smatrao vjerodostojnim) U drugim hadisima Allahov Poslanik je pojasnio citirani ***[hadis](https://pitajucene.com/search/Hadis/questions/ "Pretraži pitanja o hadisima")*** i preporučio traganje za noći Kadera u neparnim noćima zadnje trećine mjeseca ramazana. Kazao je Allahov Poslanik: ‘ Trudite se tražeći noć Lejletu l-Kadr u neparnim noćima zadnjih deset dana ramazana.’ (Buharija i Muslim od Aiše r.a.)Mnogo je rivajeta i hadisa koji preciziraju noć Kadera. U nekima je to dvadeset i prva noć, u nekima dvadeseti treća, u nekima dvadeset i sedma i nekima dvadeset i deveta. Kako ispravno shvatiti ove hadise i kao pomiriti prividnu koliziju koja postoji u spomenutim hadisima?


Kazao je imam En-Nevevi u Medžmu’u: ‘Ne postoji drugi način da se pomiri prividna kontradiktornost između hadisa spomenutih u ovom poglavlju osim na način da se kaže da noć Lejletu l-Kadra nije fiksna u istoj noći svake godine, već je prelazna iz godine u godinu.“ (El-Medžmu’u – 6 tom 316 str.)Zbog toga vjernik ne bi trebao da se poigrava sa spomenutom nagradom i da noć Kadera smatra neku od noći iz zadnje trećine ramazana, već bi trebao da sve neparne noći zadnje trećine ramazana provede u ibadetu, u želji za postizanjem spomenute nagrade. A Allah najbolje zna.


Odgovorio na pitanje:***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***,prof.  

Preuzeto sa :n-um.com


